
I. VŠEOBECNÁ ČASŤ

Ústava Slovenskej republiky v rámci vymedzenia základných práv a slobôd, medzi hospodárskymi, sociálnymi a kultúrnymi právami, v čl. 43 zaručuje slobodu umenia, pričom práva na výsledky tvorivej duševnej činnosti chráni zákon. V danom kontexte ide o Autorský zákon (č. 185/2015 Z. z.). 

Autorský zákon vo svojom úvodnom ustanovení hovorí, že upravuje vzťahy, ktoré vznikajú v súvislosti s vytvorením a použitím autorského diela alebo umeleckého výkonu, v súvislosti s výrobou a použitím zvukového záznamu, audiovizuálneho záznamu alebo vysielania a v súvislosti s vytvorením alebo zhotovením a použitím počítačového programu alebo databázy tak, aby boli chránené práva a oprávnené záujmy autora, výkonného umelca, výrobcu zvukového záznamu, výrobcu audiovizuálneho záznamu, rozhlasového vysielateľa a televízneho vysielateľa, autora počítačového programu, autora databázy a zhotoviteľa databázy.

Autorský zákon považujeme za základný právny predpis pre oblasť kultúry, a to predovšetkým z dôvodu, že poskytuje právnu ochranu výsledkom umeleckej a vedeckej tvorby prostredníctvom poskytnutia výlučných osobnostných a majetkových práv autorom a ďalším nositeľom práv. Takáto právna ochrana garantuje okrem iného nedotknuteľnosť diela, možnosť použiť dielo v zásade iba so súhlasom autora (nositeľa práv) a právo autora (nositeľa práv) na odmenu za použitie jeho diela. Takýmito právnymi inštitútmi, v spojení s ústavným vymedzením slobody tvorivej činnosti, autorskoprávna ochrana garantuje autorom tvorivú slobodu a zároveň možnosť hospodárskeho uplatnenia v ekonomicko-trhovom kontexte. Autorská (duševná, ľudská) tvorba prirodzene tvorí jadro kultúry a kultúrnych prejavov jednotlivca, spoločnosti či národa. Práve tvorba a jej výsledky formujú kultúrnu identitu v širokom vymedzení a pomenúvajú a vytvárajú hodnoty, čím vytvárajú základ kultúrnej spoločnosti okrem iného organizovanej na národnom či štátnom princípe. Zachovanie a odôvodnený rozvoj právnej ochrany výsledkov ľudskej tvorby predstavuje kategorický imperatív pre každú spoločnosť, ktorá stavia svoje základy na báze humanizmu, etiky, estetiky, rozvoja ducha a akcentovania a vytvárania hodnôt, ktoré pretrvajú ako dedičstvo pre budúce generácie a stoja prirodzene nad individuálnym hospodárskym prospechom.

Kultúra však neznamená len identitu, ale má potenciál prinášať aj prosperitu. Preto autorskoprávna regulácia na národnej, únijnej i medzinárodnej úrovni dlhodobo akcentuje vyváženosť, rovnováhu medzi záujmami autorov (tvorcov, nositeľov práv) a používateľov ich diel. Tvorba sa nemá realizovať výlučne ako akt per se, ale ako fenomén schopný širokej verejnosti komunikovať svoje posolstvo. Preto je dôležité, aby bolo možné výsledky tvorby vnímať, reflektovať, polemizovať o nich – to všetko však pri zachovaní práv tvorcov. Právna úprava teda berie do úvahy aj oprávnené záujmy používateľov diel a širokej verejnosti z hľadiska prístupnosti diel a umožnenia ich faktickej „konzumácie“.
Ako hovorí prof. Švidroň: na to, aby sme mohli spravodlivo zvážiť záujmy podnikateľov s výsledkami tvorby, musíme predovšetkým poznať a rešpektovať záujmy skutočných tvorcov – autorské právo má chrániť tvorcov i výsledky ich tvorby a stimulovať ich najširšie spoločenské uplatnenie.[footnoteRef:1] Len autor (tvorca), ktorý má objektívne podmienky na vlastné ekonomické zhodnotenie výsledkov svojej tvorby môže byť motivovaný vo svoje tvorivej práci. Vytváraním takýchto podmienok štát a spoločnosť reálne stimuluje aj zachovanie a rozvoj vlastnej kultúry. Bojom proti či popieraním nárokov autorov garantovaných národným právom, právom Európskej únie a medzinárodným právom nemožno dosiahnuť dlhodobý rozvoj spoločnosti ani po stránke hospodárskej, a už vôbec nie po stránke kultúrnej.  [1:  Švidroň, J. Tvorba a právo. Bratislava: Veda – vydavateľstvo Slovenskej akadémie vied, 1991. s. 283-284. ] 


Hromadné používanie výsledkov tvorby napr. v lineárnom vysielaní, či v službách na požiadanie alebo v rámci verejného prenosu poskytovaného širokej verejnosti na všeobecne prístupných miestach je pozitívnym fenoménom, ktorý maximalizujú moderné digitálne technológie. Práve v takýchto prípadoch použitia diel (či ďalších predmetov ochrany) je objektívne nereálne uplatňovanie právom garantovaných práv a nárokov autorov (nositeľov práv) – ako najmä udelenie súhlasu na použitie a uplatnenie práva na odmenu za takéto použitie – na individuálnej báze. Právny poriadok preto ponúka inštitút tzv. kolektívnej správy práv. Ako však upozorňuje prof. Dietz, často sa zabúda na to, že pôvodná myšlienka hromadného uplatňovania autorského práva pomocou ochranných organizácií sleduje omnoho viac ako čo možno najefektívnejší výber odmien – predovšetkým sleduje aj spravodlivé rozdeľovanie vybratých prostriedkov a zriaďovanie sociálnych a kultúrnych fondov, čo poukazuje na skutočnosť, že do úvahy sú vzaté aj verejné a spoločenské záujmy.[footnoteRef:2] [2:  Dietz, A. Pět pilířů evropského kontinentálního práva autorského. Právní rozhledy, č. 20/2014. s. 746-747.] 


Kolektívnou správou práv v zmysle Autorského zákona je správa výkonu majetkových práv autorov a iných nositeľov práv prostredníctvom organizácie kolektívnej správy. Organizácia kolektívnej správy je právnická osoba, ktorá zo zákona alebo na základe zmluvy (dohody) s nositeľmi práv vykonáva kolektívnu správu práv. Organizácie kolektívnej správy zastupujú autorov a iných nositeľov práv najmä vtedy, ak individuálny výkon autorských práv, resp. práv súvisiacich s autorským právom by bol neúčelný, resp. nemožný (ako je to napr. v prípade verejného prenosu diel a iných predmetov ochrany v hoteloch, kedy je prakticky nemožné osloviť každého nositeľa práv individuálne  a uzavrieť s ním licenčnú zmluvu). Organizácia kolektívnej správy vykonáva kolektívnu správu práv vždy v mene viacerých nositeľov práv a v záujme spoločného prospechu týchto nositeľov práv, a to ako jediný alebo hlavný účel svojej činnosti. Organizácia kolektívnej správy zastupuje nositeľov práv vo vlastnom mene, na vlastnú zodpovednosť a na účet nositeľov práv. Z formálnej stránky musí organizácia kolektívnej správy spĺňať nasledujúce kritéria: a) jej riadenie a kontrola sa uskutočňuje s účasťou nositeľov práv, b) kolektívnu správu práv vykonáva bez účelu dosahovania zisku (len za úhradu účelne vynaložených nákladov, ktoré znášajú nositelia práv) a c) má sídlo na území Slovenskej republiky a bolo jej Ministerstvom kultúry Slovenskej republiky udelené oprávnenie na výkon kolektívnej správy práv. Organizáciou kolektívnej správy je však aj právnická osoba spĺňajúca len prvé dve kritériá, ak má sídlo na území iného štátu (v rámci aj mimo Európskej únie). V takom prípade, ak to neurčuje právo štátu, v ktorom má sídlo, nemusí mať oprávnenie na výkon kolektívnej správy a môže kolektívnu správu v Slovenskej republike vykonávať priamo zo zahraničia, a to v rámci voľného pohybu služieb na trhu Európskej únie.

Oprávnenie na výkon kolektívnej správy práv udeľuje Ministerstvo kultúry Slovenskej republiky na základe žiadosti právnickej osoby, ktorá má záujem vykonávať kolektívnu správu práv. Ak žiadateľ splní formálne predpoklady na výkon kolektívnej správy práv, ministerstvo mu udelí oprávnenie. V rámci výkonu dohľadu nad výkonom kolektívnej správy práv preveruje ministerstvo plnenie povinností organizácie kolektívnej správy. Pri výkone dohľadu je ministerstvo oprávnené vyžadovať od organizácie kolektívnej správy informácie, doklady alebo iné podklady potrebné na riadny výkon dohľadu. Organizácia kolektívnej správy je povinná poskytnúť ministerstvu požadované informácie a ďalšiu súčinnosť. Ak na základe vykonaného dohľadu ministerstvo zistí, že organizácia kolektívnej správy nesplnila niektorú zo zákonných povinností, môže jej udeliť sankciu. Tieto organizácie nie sú v zriaďovateľskej ani riadiacej pôsobnosti Ministerstva kultúry Slovenskej republiky a sú ako subjekty súkromného práva, záujmovej samosprávy a ako neziskové a nepodnikateľské subjekty len predmetom zákonného dohľadu. 

Všetky organizácie kolektívnej správy v Slovenskej republike sú založené ako občianske združenia, aj keď to zákon priamo nevyžaduje. Povinne však majú v rámci svojej štruktúry tri základné orgány, a to valné zhromaždenie, orgán kontroly a orgán riadenia. Valné zhromaždenie je najvyšším orgánom organizácie kolektívnej správy, ktorý rozhoduje o všetkých základných otázkach týkajúcich sa činnosti organizácie kolektívnej správy. Členmi valného zhromaždenia sú členovia organizácie kolektívnej správy – teda jednotliví autori (nositelia práv).

Čo sa týka sadzobníkov odmien organizácií kolektívnej správy, právna teória rozlišuje dva druhy odmien, ktoré prislúchajú autorom a ostatným nositeľom práv za použitie predmetov ochrany podľa Autorského zákona, a to zákonné odmeny a zmluvné odmeny. Zákonodarca v niektorých prípadoch pristúpil k zákonne stanoveným sadzbám, ale to len vo vymedzených prípadoch tzv. povinnej kolektívnej správy práv, keď autor nesmie svoje právo vykonávať individuálne, ale len prostredníctvom organizácie kolektívnej správy. 
Vo väčšine prípadov však výšku sadzobníkov odmien a primeraných odmien jednotlivých organizácií kolektívnej správy nestanovuje zákon ani iný všeobecne záväzný právny predpis. Ide o zmluvné odmeny, ktoré predstavujú cenu licencie stanovenú samotnou organizáciou kolektívnej správy ako zástupcom autora (nositeľa práv) v licenčnej zmluve, ktorú používateľ predmetu ochrany uzatvára s organizáciou kolektívnej správy na účely získania súhlasu na použitie predmetu, resp. predmetov ochrany, práva ku ktorým spravuje organizácia kolektívnej správy. Pri kreovaní týchto sadzobníkov je organizácia kolektívnej správy povinná vychádzať zo súkromnoprávnych príkazov zastupovaných nositeľov práv (autori, výkonní umelci, atď.), vyjadrených napr. vo forme uznesení samosprávnych orgánov, ktorých sú tieto osoby členmi. Autorský zákon pri stanovovaní výšky sadzieb upravuje jedinú zákonnú podmienku, a to že dohodnutá odmena musí zodpovedať spôsobu, rozsahu, účelu a času použitia diela. Účel tohto ustanovenia teda sleduje zabezpečenie primeranosti a spravodlivosti licenčnej odmeny. Výšku odmien tak neupravuje žiaden zákon a nepodlieha ani schvaľovaniu ministerstva, keďže nejde o verejnoprávny poplatok, ale o zmluvne dohodnutú odmenu za použitie nehmotného majetku. Ide o porovnateľný princíp s výškou nájmu, resp. kúpnej ceny pri hmotnej veci. 

V závere je potrebné pripomenúť, že kolektívna správa práv je od účinnosti smernice Európskej únie 2014/26/EU do veľkej miery harmonizovaná práve za účelom zvýšenia transparentnosti a umožnenia pôsobenia týchto organizácií cezhranične na jednotnom digitálnom trhu, čo na jednej strane zosúlaďuje pravidlá ich pôsobenia naprieč celou Európskou úniou, avšak aj do značnej miery limituje členské štáty, pokiaľ ide o voľnosť legislatívnej tvorby.




II. OSOBITNÁ ČASŤ

Organizácie kolektívnej správy, ktorým ku dňu 19.4.2018 vydalo Ministerstvo kultúry Slovenskej republiky oprávnenia na výkon kolektívnej správy práv:

· Slovenský ochranný zväz autorský pre práva k hudobným dielam (SOZA) vykonáva kolektívnu správu práv k hudobným dielam. 

· SLOVGRAM, nezávislá spoločnosť výkonných umelcov, výrobcov zvukových a zvukovo-obrazových záznamov zastupuje nositeľov práv k umeleckým výkonom, zvukovým a audiovizuálnym záznamom.

· LITA, autorská spoločnosť spravuje práva autorov a iných nositeľov práv k literárnym, dramatickým, hudobnodramatickým, choreografickým, audiovizuálnym, fotografickým dielam, dielam výtvarného umenia, architektonickým dielam alebo dielam úžitkového umenia.

· OZIS, ochranné združenie interpretov Slovenska vykonáva kolektívnu správu práv k umeleckým výkonom.

· SAPA, Slovenská asociácia producentov v audiovízii k audiovizuálnym záznamom a audiovizuálnym dielam. 

Každá organizácia kolektívnej správy 
· spravuje práva len vo vybraných odboroch, vo vzťahu ku konkrétnym predmetom ochrany a v rozsahu oprávnenia udeleného Ministerstvom kultúry Slovenskej republiky,
· spravuje práva k určitým predmetom ochrany,
· zastupuje, okrem slovenských, aj zahraničných nositeľov práv, pretože Autorský zákon priamo ukladá organizácii kolektívnej správy povinnosť uzatvárať tzv. recipročné zmluvy so zahraničnými organizáciami kolektívnej správy alebo priamo zastupovať nositeľov práv z ďalších štátov nielen Európskej únie. Uzavreté recipročné zmluvy tak umožňujú každej slovenskej organizácii kolektívnej správy vyberať, rozdeľovať a vyplácať odmeny pre zahraničných nositeľov práv, ktorých diela a iné predmety ochrany sa používajú na Slovensku. Zahraničné organizácie kolektívnej správy zároveň vyberajú a rozdeľujú odmeny pre slovenských nositeľov práv za použitie ich diel a iných predmetov ochrany v zahraničí. Tie sú následne vyplatené slovenským autorom prostredníctvom príslušných slovenských organizácií kolektívnej správy.

V zmysle Autorského zákona je organizácia kolektívnej správy povinná zverejniť výročnú správu na svojom webovom sídle do konca ôsmeho mesiaca kalendárneho roka, v ktorom bola vyhotovená, a ponechať ju zverejnenú po dobu najmenej päť rokov od zverejnenia. Zároveň je organizácia kolektívnej správy povinná uložiť výročnú správu do verejnej časti registra účtovných závierok podľa zákona o účtovníctve spolu s účtovnou závierkou. 
Transparentnosť hospodárenia organizácií kolektívnej správy je teda zákonmi zabezpečená v podstatne zvýšenej miere v porovnaní s podnikateľskými subjektmi.


Nasleduje sumárny prehľad celkových príjmov jednotlivých organizácií kolektívnej správy z výkonu kolektívnej správy, ich režijných nákladov a základného prerozdelenia týchto príjmov medzi nositeľov práv na území Slovenskej republiky a mimo jej územia za ostatné tri uzavreté rozpočtové roky (2014-2016).

Všeobecná výhrada k tabuľkám: pri porovnaní nominálnych údajov o príjmoch a ich následnom použití (na režijné náklady a na prerozdelenie/vyplatenie nositeľom práv) je potrebné vziať do úvahy skutočnosť, že príjmy vybrané v danom roku sú spravidla prerozdeľované v roku nasledujúcom a časť z nich sa môže odkladať do rezervných fondov, fondu na podporu sociálnych, kultúrnych a vzdelávacích potrieb alebo ide o tzv. neidentifikované príjmy. Z uvedených dôvodov pracujú predložené tabuľkové prehľady s istou mierou zovšeobecnenia a nemožno pri nich uplatniť jednoduchý matematický súčet. 

[bookmark: _gjdgxs]Slovenský ochranný zväz autorský pre práva k hudobným dielam (SOZA)
Rok 2014
	príjem z výkonu kolektívnej správy v EUR 
	účelne vynaložené náklady za poskytnutie služby kolektívnej správy práv (tzv. režijné náklady) v EUR 
	podiel účelne vynaložených nákladov na príjme
	príjem prerozdelený/ vyplatený nositeľom práv – v rámci územia SR v EUR
	príjem prerozdelený/ vyplatený nositeľom práv – mimo územia SR v EUR
	percentuálny pomer vyplateného/ prerozdeleného príjmu v rámci územia SR a mimo územia SR

	9 146 471,02
	2 272 280
	24,84%
	4 924 655,98
	1 973 544,76
	71,39 % : 28,61%



Rok 2015
	príjem z výkonu kolektívnej správy v EUR
	účelne vynaložené náklady za poskytnutie služby kolektívnej správy práv (tzv. režijné náklady) v EUR
	podiel účelne vynaložených nákladov na príjme
	príjem prerozdelený/ vyplatený nositeľom práv – v rámci územia SR v EUR
	príjem prerozdelený/ vyplatený nositeľom práv – mimo územia SR v EUR
	percentuálny pomer vyplateného/ prerozdeleného príjmu v rámci územia SR a mimo územia SR

	10 223 265,54
	2 409 022,04
	23,56%
	5 709 784,66
	1 870 259,52
	75,33% : 24,67%



Rok 2016
	príjem z výkonu kolektívnej správy v EUR
	účelne vynaložené náklady za poskytnutie služby kolektívnej správy práv (tzv. režijné náklady) v EUR
	podiel účelne vynaložených nákladov na príjme
	príjem prerozdelený/ vyplatený nositeľom práv – v rámci územia SR v EUR
	príjem prerozdelený/ vyplatený nositeľom práv – mimo územia SR v EUR
	percentuálny pomer vyplateného/ prerozdeleného príjmu v rámci územia SR a mimo územia SR

	10 356 926,42
	2 403 619,07
	23,21%
	5 711 867,80
	1 966 540,96
	74,39% : 25,61%





SLOVGRAM, nezávislá spoločnosť výkonných umelcov, výrobcov zvukových a zvukovo-obrazových záznamov
Rok 2014
	príjem z výkonu kolektívnej správy v EUR
	účelne vynaložené náklady za poskytnutie služby kolektívnej správy práv (tzv. režijné náklady) v EUR
	podiel účelne vynaložených nákladov na príjme
	príjem prerozdelený/ vyplatený nositeľom práv – v rámci územia SR v EUR
	príjem prerozdelený/ vyplatený nositeľom práv – mimo územia SR v EUR
	percentuálny pomer vyplateného/ prerozdeleného príjmu v rámci územia SR a mimo územia SR

	6 047 726,15
	906 070,33
	14,98%
	3 174 928,73
	99 213,28
	92,88 : 3,12%



Rok 2015
	príjem z výkonu kolektívnej správy v EUR
	účelne vynaložené náklady za poskytnutie služby kolektívnej správy práv (tzv. režijné náklady) v EUR
	podiel účelne vynaložených nákladov na príjme
	príjem prerozdelený/ vyplatený nositeľom práv – v rámci územia SR v EUR
	príjem prerozdelený/ vyplatený nositeľom práv – mimo územia SR v EUR
	percentuálny pomer vyplateného/ prerozdeleného príjmu v rámci územia SR a mimo územia SR

	6 055 086,26
	904 268,23
	14,93
	3 569 325,83
	232 849,81
	93,48 : 6,52%



Rok 2016
	príjem z výkonu kolektívnej správy v EUR
	účelne vynaložené náklady za poskytnutie služby kolektívnej správy práv (tzv. režijné náklady) v EUR
	podiel účelne vynaložených nákladov na príjme
	príjem prerozdelený/ vyplatený nositeľom práv – v rámci územia SR v EUR
	príjem prerozdelený/ vyplatený nositeľom práv – mimo územia SR v EUR
	percentuálny pomer vyplateného/ prerozdeleného príjmu v rámci územia SR a mimo územia SR

	6 635 758,51
	993 373,10
	14,97%
	3 710 082,42
	284 582,25
	92,33 : 7,67%



Poznámka: rozdiel medzi príjmom a prerozdelenými/vyplatenými odmenami sa týka výkonných umelcov a tzv. neidentifikovaných príjmov. Aplikuje sa vyúčtovací poriadok, podľa ktorého je každý záznam nahlásený používateľom bodovaný podľa rozsahu nahlásenia tak, aby bolo zabezpečené vyplatenie každého umelca, ktorý je identifikovaný alebo sa o nárok prihlási či preukáže mandát v dodatočnej lehote až do okamihu premlčania. Takéto neidentifikované príjmy sú po uplynutí premlčacej doby zaradené do aktuálneho vyúčtovania a v zmysle vyúčtovacieho poriadku sú potom rozrátané ako tzv. neidentifikované príjmy medzi v danom roku vyplácaných nositeľov práv.

LITA, autorská spoločnosť
Rok 2014
	príjem z výkonu kolektívnej správy v EUR
	účelne vynaložené náklady za poskytnutie služby kolektívnej správy práv (tzv. režijné náklady) v EUR
	podiel účelne vynaložených nákladov na príjme
	príjem prerozdelený/ vyplatený nositeľom práv – v rámci územia SR v EUR
	príjem prerozdelený/ vyplatený nositeľom práv – mimo územia SR v EUR
	percentuálny pomer vyplateného/ prerozdeleného príjmu v rámci územia SR a mimo územia SR

	3 108 625 
	598 066 
	19,2%
	1 511 746 
	837 714 
	64,4% : 35,6%



Rok 2015
	príjem z výkonu kolektívnej správy v EUR
	účelne vynaložené náklady za poskytnutie služby kolektívnej správy práv (tzv. režijné náklady) v EUR
	podiel účelne vynaložených nákladov na príjme
	príjem prerozdelený/ vyplatený nositeľom práv – v rámci územia SR v EUR
	príjem prerozdelený/ vyplatený nositeľom práv – mimo územia SR v EUR
	percentuálny pomer vyplateného/ prerozdeleného príjmu v rámci územia SR a mimo územia SR

	3 093 988 
	564 600 
	18,2%
	2 349 401 
	792 618 
	66,3% : 33,7%



Rok 2016
	príjem z výkonu kolektívnej správy v EUR
	účelne vynaložené náklady za poskytnutie služby kolektívnej správy práv (tzv. režijné náklady) v EUR
	podiel účelne vynaložených nákladov na príjme
	príjem prerozdelený/ vyplatený nositeľom práv – v rámci územia SR v EUR
	príjem prerozdelený/ vyplatený nositeľom práv – mimo územia SR v EUR
	percentuálny pomer vyplateného/ prerozdeleného príjmu v rámci územia SR a mimo územia SR

	3 346 508 
	619 220 
	18,5%
	1 695 330 
	920 749 
	64,8% : 35,2%



Poznámka: priemerná režijná zrážka uvádzaná vo výročných správach je vždy nižšia (2014 - 17,37%, 2015 - 17,63%, 2016 – 17,78%), jej zníženie súvisí s ostatnými príjmami LITA, ktorými sú napr. úroky, príjmy za prenájom hudobného materiálu, členské príspevky, úschova a ďalšie.


OZIS, ochranné združenie interpretov Slovenska
Rok 2014
	príjem z výkonu kolektívnej správy v EUR
	účelne vynaložené náklady za poskytnutie služby kolektívnej správy práv (tzv. režijné náklady) v EUR
	podiel účelne vynaložených nákladov na príjme
	príjem prerozdelený/ vyplatený nositeľom práv – v rámci územia SR v EUR
	príjem prerozdelený/ vyplatený nositeľom práv – mimo územia SR v EUR
	percentuálny pomer vyplateného/ prerozdeleného príjmu v rámci územia SR a mimo územia SR

	513 075,18  
	453 614,93
	88,41%
	163 814,22
	0
	100% v SR



Rok 2015
	príjem z výkonu kolektívnej správy v EUR
	účelne vynaložené náklady za poskytnutie služby kolektívnej správy práv (tzv. režijné náklady) v EUR
	podiel účelne vynaložených nákladov na príjme
	príjem prerozdelený/ vyplatený nositeľom práv – v rámci územia SR v EUR
	príjem prerozdelený/ vyplatený nositeľom práv – mimo územia SR v EUR
	percentuálny pomer vyplateného/ prerozdeleného príjmu v rámci územia SR a mimo územia SR

	455 958,36
	247 356,01
	54,25%
	121 428,91
	0
	100% v SR



Rok 2016
	príjem z výkonu kolektívnej správy v EUR
	účelne vynaložené náklady za poskytnutie služby kolektívnej správy práv (tzv. režijné náklady) v EUR
	podiel účelne vynaložených nákladov na príjme
	príjem prerozdelený/ vyplatený nositeľom práv – v rámci územia SR v EUR
	príjem prerozdelený/ vyplatený nositeľom práv – mimo územia SR v EUR
	percentuálny pomer vyplateného/ prerozdeleného príjmu v rámci územia SR a mimo územia SR

	412 539,99
	231 337,92
	56,08%
	121 617,89
	0
	100% v SR



[bookmark: _GoBack]Poznámka: v dôsledku dlhodobého súdneho sporu s RTVS v oblasti televízneho a rozhlasového vysielania sa za obdobie rokov 2012 až 2017 znížili celkové príjmy (boli tvorené opravné položky) a zvýšili sa účelne vynaložené náklady na réžiu (o neuhradené faktúry, súdne poplatky, odmenu advokátskej kancelárii). Tieto zvýšené náklady boli predložené nositeľom práv na valných zhromaždeniach a odsúhlasené nositeľmi práv. OZIS bola doteraz úspešná vo všetkých súdnych sporoch. RTVS zaplatila do dnešného dňa cca 25 tisíc eur na úrokoch z omeškania, súdnych trovách. V súčasnosti pripravuje mimosúdne vyrovnanie a dohodu.

SAPA, Slovenská asociácia producentov v audiovízii
Rok 2014
	príjem z výkonu kolektívnej správy v EUR
	účelne vynaložené náklady za poskytnutie služby kolektívnej správy práv (tzv. režijné náklady) v EUR
	podiel účelne vynaložených nákladov na príjme
	príjem prerozdelený/ vyplatený nositeľom práv – v rámci územia SR v EUR
	príjem prerozdelený/ vyplatený nositeľom práv – mimo územia SR v EUR
	percentuálny pomer vyplateného/ prerozdeleného príjmu v rámci územia SR a mimo územia SR

	19 477,00 
	2 824,50
	14,5%
	8 242,96
	8 184,20
	50,2% : 49,8%


Rok 2015
	príjem z výkonu kolektívnej správy v EUR
	účelne vynaložené náklady za poskytnutie služby kolektívnej správy práv (tzv. režijné náklady) v EUR
	podiel účelne vynaložených nákladov na príjme
	príjem prerozdelený/ vyplatený nositeľom práv – v rámci územia SR v EUR
	príjem prerozdelený/ vyplatený nositeľom práv – mimo územia SR v EUR
	percentuálny pomer vyplateného/ prerozdeleného príjmu v rámci územia SR a mimo územia SR

	20 885,59
	3 122,00
	15%
	8 839,35
	7 612,65
	53,7% : 46,3%


Rok 2016
	príjem z výkonu kolektívnej správy v EUR
	účelne vynaložené náklady za poskytnutie služby kolektívnej správy práv (tzv. režijné náklady) v EUR
	podiel účelne vynaložených nákladov na príjme
	príjem prerozdelený/ vyplatený nositeľom práv – v rámci územia SR v EUR


	príjem prerozdelený/ vyplatený nositeľom práv – mimo územia SR v EUR 

	percentuálny pomer vyplateného/ prerozdeleného príjmu v rámci územia SR a mimo územia SR

	556 270,00
	83 170,80
	15%
	201 607,34
	250 768,35
	44,6% : 55,4%



Poznámka: v oblasti audiovízie je potrebné vziať do úvahy, že príjmy vybrané v danom roku sú prerozdeľované v roku nasledujúcom a časť z nich sa odkladá do rezervných fondov. V prípade zahraničných subjektov sú prerozdelené a vyplácané iné percentá v rôznych odboroch kolektívnej správy (rozmnoženiny, káblová retransmisia, verejný prenos a pod.). Štruktúra prijímaných odmien a vyplácaných odmien je mnohovrstevná, avšak režijné náklady sú podstatne nižšie ako pri obchodných spoločnostiach a slovenské subjekty (so súhlasom zahraničných partnerov) získavajú podstatne viac príjmov z týchto zdrojov, ako by im prislúchalo po monitoringu, ktorý by rozdeľoval príjmy na základe skutočného percentuálneho podielu zo šírení slovenských audiovizuálnych diel.
